Mahanagar
<s>Mahanagar (, Mahānagar; ) je indijski crno-bijeli film snimljen 1963. na bengalskom jeziku u režiji Satyajita Raya.</s><s>Po žanru je drama, a predstavlja adaptaciju novele Abataranika Narredranatha Mitre.</s><s>Protagonistica, koju tumači Madhabi Mukherjee, je Aarti,  supruga bankovnog službenika (čiji lik tumači Anil Chatterjee) iz Calcutte koja, kako bi popravila porodični budžet, odlučuje privremeno prihvatiti posao akviziterke.</s><s>Radnja prikazuje kako ona pri tome pokaže izuzetan talent, te napreduje i dobija povišicu na poslu, a što izaziva napetost u odnosu sa mužem i njenom konzervativnom porodicom koja inzistira da je ženi mjesto u kući.</s>

<s>Mahanagar je predstavljalo prvo ostvarenje u Rayevoj kinematografiji koje je u potpunosti bilo radnjom smještenom u njegovu rodnu Calcuttu, odnosno bavilo se gradskim temama i za tadašnju Indiju aktualnim sukobom između tradicionalnih vrijednosti i modernih shvaćanja koje u filmu predstavlja Aartina anglo-indijska kolegica (čiji lik tumači Vicky Redwood).</s><s>Mahanagar je poznat i kao filmski debi Jaye Bhaduri, mlade glumice koja će tokom sljedećih godina postati jednom od najvećih bollywoodskih zvijezda.</s><s>Mahanagar je sljedeće godine prikazan na Berlinskom filmskom festivalu gdje je Ray osvojio Srebrni medvjed za režiju.</s>

<s>Uloge
 Anil Chatterjee - Subrata Mazumdar
 Madhabi Mukherjee - Aarti Mazumdar
 Jaya Bhaduri - Bani
 Haren Chatterjee - Priyogopal (Subratin otac)
 Sefalika Devi - Sarojini (Subratina majka)
 Prosenjit Sarkar - Pintu
 Haradhan Bannerjee - Himangshu Mukherjee
 Vicky Redwood - Edith</s>

<s>Izvori</s>

<s>Vanjske veze
  Mahanagar (SatyajitRay.org) 
 
 the guardian the big city review</s>

<s>Indijski filmovi
Filmovi na bengalskom jeziku
Filmovi na engleskom jeziku
Dramski filmovi
Authority control 2</s>

